Preşedintele PSD, Liviu Dragnea, a afirmat, duminică la România TV, că îl consideră pe Klaus Iohannis drept un om de bună credinţă şi care ”gândeşte româneşte”, dar care ar fi un preşedinte mult mai bun dacă ar mai deshis şi comunicativ.

La întrebarea ”ce fel de preşedinte aţi fi?”, Liviu Dragnea a răspuns: ”Român”. ”Cred că şi preşedintele Iohannis gândeşte româneşte. Îl simt, cred că este un om de bună credinţă şi că gândeşte româneşte”, a adăugat apoi preşedintele PSD. Liviu Dragnea i-a reproşat lui Klaus Iohannis că nu este mai comunicativ. ”Dacă ar fi mai comunicativ şi mai deschis, cred că ar fi un preşedinte mult mai bun. Preşedintele României trebuie să gândească româneşte, trebuie să ardă pentru români. Să fie mult mai deschis pentru că românii sunt mai deschişi, mai vii”, a mai spus Dragnea, citat de News.ro.